## Uredba o uvjetima i načinu otvaranja računa kod nosilaca platnog prometa

### NN 11/1992 (3.3.1992.), Uredba o uvjetima i načinu otvaranja računa kod nosilaca platnog prometa

# VLADA REPUBLIKE HRVATSKE

Na temelju članka 50. stavka 1. točka 2. Zakona o Službi društvenog
knjigovodstva Hrvatske ("Narodne novine", broj 53/91) na prijedlog
generalnog direktora Službe društvenog knjigovodstva Hrvatske, Vlada Republike
Hrvatske na sjednici održanoj 2. ožujka 1992. godineg donijela je

## UREDBU

### o uvjetima i načinu otvaranja računa kod nosilaca platnog prometa

Članak 1.

Ovom uredbom propisuju se uvjeti i način uz koje pravng i fizičke osobe
(u daljnjem tekstu: "sudionici u platnom prometu") mogu kod Službe
društvenog knjigovodstva Hrvatske (u daljnjem tekstu: "Služba")
otvarati račune iz članha 27. stavka 1. Zakona o Službi društvenog knjigovodstva
Hrvatske (u daljnjem tekstu: "Zakon").

Članak 2.

Pod računima, prema ovoj uredbi, razumijevaju se računi na kojima sudionici
u platnom prometu vode svoja novčana sredstva

Članak 3.

Računi što ih sudionici u platnom prometu mogu otvarati kod Službe,
u skladu s člankom 27. Zakona jesu:

1) račun za redovno poslovanje;

2) račun za obavljanje novčanog prometa dijela sudionika u platnom prometu,
koji je sastavni dio računa za redovno poslovanje sudionika;

3) obračunski račun;

4) uplatni računi javnih prihoda i računi za zajedničku naplatu prihoda;

5) drugi računi određeni zakonom ili propisom donesenim na osnovi zakona.

Članak 4.

Na računu za redovno poslovanje kod Službe vode se novčana sredstva
sudionika što ih sudionik ostvaruje njima raspolaže i plaća po svim osnovama
iz svojeg poslovanja.

Članak 5.

Na računu za obavljanje novčanog prometa dijela sudionika u platnom
prometu, koji je sastavni dio računa za redovno poslovanje vode se novčana
sredstva dijela pravne osobe.

Članak 6.

Na obračunskim računima vodi se obračun obveza i potraživanja sudionika
u platnom prometu.

Članak 7.

Na uplatnim računima javnih prihoda vode se novčana sredstva za javne
potrebe.

Na računima za zajedničku naplatu prihoda vode se novčana sredstva zajednički
naplaćenog prihoda.

Članak 8.

Sudionik u platnom prometu može, osim računa za redovno poslovanje,
otvoriti kod Službe i druge račune određene zakonom ili propisom donesenim
na osnovi zakona.

Članak 9.

Sudionik u platnom prometu može otvoriti račun za redovno poslovanje
kod podružnice Službe na čijem se području nalazi sjedište pravne osobe,
odnosno prebivalište fizičke osobe.

Sudionik u platnom prometu otvara račun za obavljanje novčanog prometa
dijela pravne osobe kod podružnice Službe na čijem se području nalazi sjedište
dijela pravne osobe.

Druge račune određene zakonom ili propisom donesenim na temelju zakona
pravne osobe mogu otvoriti kod podružnice Službe na čijem se području nalazi
sjedište pravne osobe ili dijela pravne osobe.

Članak 10.

Račun za redovno poslovanje kod Službe otvara se na temelju pismenog
zahtjeva sudionika u platnom prometu na obrascu Pristupnica za otvaranje
žiro-računa.

Uz zahtjev za otvaranje računa za redovno poslovanje pravna osoba prilaže
ovu dokumentaciju:

1) rješenje o upisu pravne osobe u sudski registar, odnosno u registar
nadležnog tijela; ako je za tu pravnu osobu registriranje propisano;

2) akt nadležnog tije!a o osnivanju pravne osobe, ako pravna osoba nije
osnovana neposredno na temelju zakona:

3) obavijest nadležnog tijela o razvrstavanju pravne osobe prema djelatnostima,
ako je razvrstavanje za tu pravnu osobu propisano;

4) ugovor o deponiranju sredstava kod određene banke, ako je takav ugovor
sklopljen;

5) kartone deponiranih potpisa osoba ovlaštenih za potpisivanje naloga
za plaćanje radi raspolaganja sredstvima s računa kod Službe.

Zahtjev za otvaranje računa dijela pravne osobe koji je sastavni dio
računa za redovno poslovanje pravna osoba podnosi Službi na čijem se području
nalazi sjedište dijela pravne osobe.

Uz zahtijev za otvaranje računa dijela pravne osobe, pravna osoba podnosi:

1) rješenje o upisu u sudski registar odnosno registar nadležnog tijela
dijela pravne osobe, ako je za dio pravne osobe registriranje propisano;

2) statut odnosrio izvadak iz statuta;

3) ugovor o deponiranju sredstava kod određene banke, ako je takav ugovor
sklopljen;

4) kartone deponiranih potpisa osoba ovlaštenih za potpisivanje naloga
za plaćanje radi raspolaganja sredstvima s računa dijela pravne osobe.

Zahtjev treba sadržavati i broj računa za redovno poslovanje pravne
osobe.

Vojne jedinice i vojne ustanove uz zahtjev za otvaranje računa kod Službe,
podnose:

1) akt Ministarstva obrane da mogu imati račun za redovno poslovanje
i druge račune kod Službe;

2) ugovor o deponiranju sredstava kod određene banke, ako je takav ugovor
sklopljen;

3) kartone deponiranih potpisa osoba ovlaštenih za potpisivanje naloga
za plaćanje radi raspolaganja sredstvima s računa kod Službe.

Uz zahtjev za otvaranje računa fizička osoba podnosi:

1) ugovor o deponiranju sredstava kod određene banke, ako je takav ugovor
sklopljen;

2) kartone deponiranih potpisa ovlaštenih za potpisivanje naloga za
plaćanje radi raspolaganja sredstvima s računa kod Službe.

Računi i uvjeti otvaranja računa utvrđuju se ugovorom između Službe
i fizičke osobe.

Članak 11.

Zahtjev za otvaranje drugih računa određenih zakonom ili propisom donesenim
na osnovi zakona pravna osoba može podnijeti istovremeno sa zahtjevom za
otvaranje računa za redovno poslovanje, odnosno kada se za to ukaže potreba.

Članak 12.

Ako se nad pravnom osobom vodi stečajni postupak ili postupak redovne
likvidacije, stečajni upravitelj odnosno osoba ovlaštena da provodi postupak
redovne likvidacije dužna je istovremeno s podnošenjem zahtjeva nadležnoj
podružnici Službe za otvaranjem računa za redovno poslovanje pravne osobe
u stečaju ili likvidaciji, podnijeti i zahtjev za ukidanje postojećeg računa
za redovno poslovanje i drugih računa te pravne osobe.

Uz zahtjev iz stavka 1. ovog članka stečajni upravitelj odnosno osoba
ovlaštena da provodi postupak redovne likvidacije prilaže rješenje o otvaranju
stečajnog postupka odnosno postupka redovne likvidacije, ugovor o deponiranju
sredstava kod određene banke ako je takav ugovor sklopljen i kartone deponiranih
potpisa osoba ovlaštenih za potpisivanje naloga za plaćanje radi raspolaganja
sredstvima s računa pravne osobe u stečaju odnosno likvidaciji.

Članak 13.

Pravna osoba je dužna o nastalim statusnim i drugim promjenama izvijestiti
podružnicu Službe kod koje ima žiro-račun za redovno poslovanje odnosno
druge račune, najkasnije u roku od 8 dana, od dana nastalih promjena i
priložiti dokaz o tim promjenama. radi upisivanja tih promjena u registar
imalaca računa i druge evidencije Službe.

Članak 14.

Danom stupanja na snagu ove uredbe prestaje važiti Uredba o načinu i
uvjetima uz koje korisnici društvenih sredstava mogu kod Službe društvenog
knjigovodstva otvarati i ukidati račune ("Slutbeni list SFRJ",
br. 39/84, 50/89, 63/89 i 32/91).

Članak 15.

Ova uredba stupa na snagu danom objave u "Narodnim novinama"

Klasa: 450-08/92-01/04

Urbroj : 5030116-92-2

Zagreb. 2. ožujka 1992.

Predsjednik

**dr. Franjo Gregurić, v. r.**

Uredba, NN 11/1992-237
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)